**Telki Község**

**Polgármestere**

**Előterjesztés**

**Telki 792/2 hrsz ingatlan - ingatlanrész megvásárlásáról**

Az előterjesztés mellékletei: 1 db

Az előterjesztést tárgyalja: Pénzügyi Bizottság

Az előterjesztés elfogadása: egyszerű többségű szavazatot igényel.

Telki község önkormányzata az MLSZ Edzőcentrum és az Öreghegyi lakóingatlanok megközelítéséhez a temető melletti út kialakítása érdekében ingatlanrendezési szerződést kötött az érintett területen lévő 015/23 hrsz-ú (2657 m2) ingatlanok résztulajdonosaival. Az ingatlanban az önkormányzati tulajdonhányad 7/12 rész, ingatlantulajdonosi tulajdonhányad 5/12 hányad.

Az ingatlan-rendezési szerződést követően az ingatlantulajdonosok részére 792/2 hrsz-on 2182 m2 területű beépítetlen terület megnevezésű ingatlan került kiszabályozásra.

A 792/2 hrsz-ú ingatlan Helyi Építési Szabályzat szerinti övezeti besorolása K-T temető terület (kizárólag ravatalozó, kápolna, sírépítmények, továbbá a terület fenntartásához és kiszolgálásához szükséges építmények helyezhetőek el).

Az ingatlan-rendezési szerződés rendelkezik arról, hogy abban az esetben, ha a megállapodás aláírásától számított 4 éven belül a Telki 015/4, -015/19 hrsz-ú ingatlanokat megvásárolja vagy ezen ingatlanokból tulajdoni hányadot vásárol akkor a vásárlástól számított 30 napon belül felajánlja az ingatlanból vagy ingatlan illetőségből kialakított azonos területtel cserébe. Az adott területben az eltelt időszakban területvásárlásra nem került sor, így csere telek felajánlása sem tudott megtörténni.

A képviselő-testület 58/2018. (IV.23.) Öh. számú határozatával döntött, hogy a Telki 792/2 hrsz-ú ingatlantulajdonosok értékesítési ajánlata esetén felhatalmazza a polgármestert - a temető területének bővítése céljából - maximum 5.000.- Ft/m2 áron történő vásárlási ajánlat előkészítésére.

Az ingatlan-tulajdonosokkal történt egyeztetés alapján a temető bővítés célját szolgáló belterületi ingatlan eladási árát a tulajdonosok 5.000.- Ft/m2 összegben határozták.

Telki, 2018. június 19.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**../2018. (IV…….) Öh. számú határozata**

**Telki 792/2 hrsz ingatlan - ingatlanrész megvásárlásáról**

Telki község önkormányzat képviselő-testülete úgy határozott, hogy a Telki 792/2 hrsz-ú ingatlanban lévő 886/2182 tulajdoni hányadot Kreisz Györgyné ( 2089 Telki, Fő u.15.) és Hollós Péter Pál ( 2045 Törökbálint, Vértanúk útja 22. ) ingatlan tulajdonosoktól 5.000.- Ft/m2 áron megvásárolja.

Határidő: 2018. augusztus 30.

Felelős: polgármester